VIDEO Ne-au amețit! Câte pase consecutive a reușit Columbia contra României înainte de al treilea gol
Columbia a dominat copios până spre final, iar după 80 de minute conducea cu 3-0 după golurile lui Cordoba, Arias și Asprilla. România a redus din handicap pe final, grație reușitelor lui Ianis Hagi (84') și Florin Tănase (90+3').
Columbia, serie impresionantă de pase contra României
Una dintre dovezile clare de superioritate ale Columbiei a venit în minutul 79, când România a încasat al treilea gol.
Olimpiu Moruțan a pierdut o minge în propria jumătate de teren, însă Columbia a preferat să nu forțeze un contraatac. Sud-americanii au trimis mingea în propria jumătate de teren și a urmat o serie impresionantă de 22 de pase consecutive până la golul lui Yaser Asprilla.
După ce mingea a ajuns inclusiv la portarul Vargas, jucătorii de atac ai României au dat drumul unui pressing ceva mai avansat. Columbia a profitat imediat și a lansat un atac în flancul stâng. Mojica a centrat nestingherit de lângă Rațiu, iar după o deviere și o pasă scurtă mingea a ajuns la Yaser Asprilla. Mijlocașul de la Watford a fost întâmpinat târziu de Nedelcearu și Marius Marin, astfel că a avut timp să preia și să șuteze fără șansă pentru Moldovan.
- Potrivit Sofascore, Columbia a încercat 611 pase pe parcursul celor 90 de minute, iar România doar 362. Acuratețea paselor sud-americanilor a fost de 90% (547 pase reușite), iar a României 80% (290 de pase reușite).
La Selección Colombia hizo 21 pases antes del gol de Yáser Asprilla ⚽️, casi todos de primera. Néstor Lorenzo le volvió a dar identidad a la Tricolor ????????. Fútbol total. pic.twitter.com/YHI7xtfTzy
— Alfonso Hernández (@AlfonsoH) March 26, 2024
Columbia, 21 de meciuri fără înfrângere + prima victorie din istorie contra României
Urmăriți SPORT.RO și pe Google News